als_Latn dik_Latn sna_Latn
Boks, Meta takon Nuri Seferin (Burimi: LSI, www.lsi.al)
Kryetari i Kuvendit. Z. Ilir Meta pret Kampionin e Evropës në boks, Nuri Seferin.
Kryetari i Kuvendit, z. Ilir Meta priti në një takim boksierin shqiptar Kampion Europe për titullin ËBO, Nuri Seferi. Gjatë takimit, Kryetari i Kuvendit uroi kampionin e Europës për suksesin e arritur në rifitimin e titullit që e kishte fituar edhe në vitet 2010 dhe 2012.
Gjatë bashkëbisëdimit z. Meta premtoi mbështetje më të madhe nga ana mazhorancës për sportin.
Kryetari i Kuvendit vlerësoi rezultatet e arritura nga boksieri Nuri Seferi, i cili ka bërë krenar të gjithë shqiptarët, duke i dhënë dinjitet të gjithë bashkëkombësve në të gjithë botën.
Z. Meta deklaroi se përkrahja nga ana e Qeverisë dhe e Parlamentit do të jetë konkrete dhe përmes përmirësimeve në legjislacionin për sportin ku detyrimet e shtetit do të jenë shumë më të qarta dhe shumë më konkrete dhe në mënyrë te veçantë ndaj sportistëve elitarë.
Nga ana e tij, Kampioni i Europës në boks, Nuri Seferi falënderoi Kryetarin e Kuvendit për mbështetjen e vazhdueshme ndaj sportit si dhe për gatishmërinë e treguar për të ndihmuar në përmirësimin e kushteve të sportistëve shqiptarë.
Boksieri Seferi i shprehu dëshirën Kryetarit të Kuvendit që një nga ndeshjet ta zhvillojë në Shqipëri përballë sportdashësve të shumtë shqiptarë dhe kërkoi mbështetjen e institucioneve shqiptare për realizimin e këtij projekti.
Kryetari i Kuvendit, z. Ilir Meta premtoi mbështetjen e qeverisë dhe të institucioneve shqiptare për realizimin e këtij eventi sportiv, ndërsa i uroi suksese në karrierë.
30.05.2014
Burimi: LSI
als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn